stanford-oval/wikipedia huggingface dataset:
ประธานศาลสูงสุดสหราชอาณาจักร

| ประธานศาลสูงสุด President of the Supreme Court |
| --- | --- |
ตราประจำศาลสูงสุด
ผู้ดำรงตำแหน่งคนปัจจุบัน ลอร์ดรีดแห่งอัลเลอร์เมียร์ ตั้งแต่ 13 มกราคม 2020
ศาลสูงสุดสหราชอาณาจักร
ผู้แต่งตั้ง: พระเจ้าแผ่นดิน ตามคำแนะนำของนายกรัฐมนตรี หลังได้รับความเห็นชอบจากรัฐมนตรีว่าการกระทรวงยุติธรรม
วาระ: ตลอดชีพ (จนกว่าจะถึงกำหนดเกษียณ)
สถาปนา: 1 ตุลาคม 2009
ประธานศาลสูงสุดสหราชอาณาจักร (อังกฤษ: President of the Supreme Court of the United Kingdom) ในปัจจุบันมีบทบาทหน้าที่แทนที่ตำแหน่ง ขุนนางอาวุโสอุทธรณ์ในราชการประจำ (Senior Lord of Appeal in Ordinary) ซึ่งเป็นตำแหน่งสูงสุดในคณะขุนนางอุทธรณ์ในราชการประจำ (Lords of Appeal in Ordinary) อันเป็นคณะขุนนางที่ได้รับแต่งตั้งให้ปฏิบัติหน้าที่เชิงตุลาการของสภาขุนนาง สมาชิกคณะดังกล่าวจะดำรงตำแหน่งเป็นผู้พิพากษาศาลสูงสุดสหราชอาณาจักรโดยอัตโนมัติ แต่จะเสียสิทธิ์พูดอภิปรายและสิทธิ์ออกเสียงในสภาขุนนาง
ประธานศาลสูงสุดมิใช่ตำแหน่งประมุขอำนาจฝ่ายตุลาการของสหราชอาณาจักร ตำแหน่งดังกล่าวในปัจจุบันคือ ตุลาการสูงสุดแห่งอังกฤษและเวลส์ (Lord Chief Justice of England and Wales)
ประตูดัตช์

“ประตูดัตช์” ที่ตอนบนเปิด
ประตูดัตช์ (อังกฤษ: Dutch door หรือ stable door หรือ half door) คือประตูประเภทหนึ่งที่แบ่งครึ่งตามแนวนอน ที่ทำให้ตอนบนและล่างสามารถปิดเปิดเป็นอิสระต่อกันได้ วัตถุประสงค์เดิมก็เพื่อเก็บสัตว์ไว้ภายในตัวอาคารขณะเดียวกันกับที่เปิดให้แสงและอากาศจากภายนอกเข้ามาในตัวอาคารได้เมื่อเปิดเฉพาะตอนบนของประตู
การปรับปรุงต่อมาทำให้เป็นประตูที่ทั้งตอนบนและล่างสามารถปิดเปิดพร้อมกันได้ด้วย
ดูเพิ่ม

ส่วนประกอบของสิ่งก่อสร้าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ประตูดัตช์
ประตูหลงจง

| ประตูหลงจง |
| --- | --- |
隆宗門 "ประตูจำเริญวงษ์"
ประตูในปี ค.ศ. 2016
th
ข้อมูลทั่วไป
ประเภท: ประตู
ที่ตั้ง: พระราชวังต้องห้าม
เมือง: ปักกิ่ง
ประเทศ: ประเทศจีน
พิกัด: 39°55′7″N 116°23′45″E﻿ / ﻿39.91861°N 116.39583°E﻿ / 39.91861; 116.39583
ประตูหลงจง (จีนตัวย่อ: 隆宗门; จีนตัวเต็ม: 隆宗門; แมนจู: ᠯᡠᠩ 
ᡯᡠᠩ 
ᠮᡝᠨ lung dzung men; อังกฤษ: Gate of Thriving Imperial Clan) เป็นประตูของพระราชวังต้องห้ามในปักกิ่ง ประเทศจีน ตั้งอยู่ทางตะวันตกเฉียงใต้ของประตูเฉียนชิง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ประตูหลงจง
ประธานสภาสามัญชน (สหราชอาณาจักร)

| ประธานสภาสามัญชน Speaker of the House of Commons |
| --- | --- |

ผู้ดำรงตำแหน่งคนปัจจุบัน เซอร์ลินด์เซย์ ฮอยล์ ตั้งแต่ 4 พฤศจิกายน ค.ศ. 2019
สภาสามัญชนแห่งสหราชอาณาจักร สำนักงานประธานสภา
การเรียกขาน: ท่านประธาน (ใช้อย่างลำลองภายในสภา) เดอะไรต์ออนะระเบิล (ใช้ในสหราชอาณาจักรและประเทศเครือจักรภพ)
สมาชิกของ: สภาสามัญชน คณะกรรมาธิการสภาสามัญชน สภาองคมนตรี คณะกรรมาธิการเขตเลือกตั้ง SCIPSA SCEC
จวน: ที่พำนักประธานสภา, พระราชวังเวสต์มินสเตอร์
ที่ว่าการ: เวสต์มินสเตอร์
ผู้เสนอชื่อ: สมาชิกรัฐสภาอย่างน้อย 12 คน โดยที่อย่างน้อย 3 คนต้องมาจากต่างพรรคการเมือง
ผู้แต่งตั้ง: สภาสามัญชนแห่งสหราชอาณาจักรเมื่อมีพระบรมราชโองการแต่งตั้งและได้ถวายสัตย์ต่อพระมหากษัตริย์
วาระ: โดยพระราชอัธยาศัยเลือกโดยสมาชิกสภาสามัญชนในสมัยเปิดประชุมรัฐสภา และเมื่อคราวตำแหน่งว่างลง
สถาปนา: ค.ศ. 1377
คนแรก: โธมัส ฮังเกอร์เฟิร์ด (ผู้ประเดิมตำแหน่งตามหลักฐานทางประวัติศาสตร์)
รอง: รองประธานสภาสามัญชน
เงินตอบแทน: £156,676 ต่อปี (รวมเงินเดือนสมาชิกรัฐสภา £79,468 ต่อปี)
เว็บไซต์: www.parliament.uk/business/commons/the-speaker/
ประธานสภาสามัญชน (อังกฤษ: Speaker of the House of Commons) คือตำแหน่งประธานสูงสุดของสภาสามัญชนซึ่งเป็นสภาล่างในรัฐสภาสหราชอาณาจักร ประธานมีบทบาทหน้าที่ในการเป็นประธานในการประชุม การอภิปราย โดยเป็นผู้กำหนดให้สมาชิกทำการอภิปราย รวมถึงการกำหนดวาระที่จะเข้ามาพิจารณาภายในสภาในแต่ละครั้ง นอกจากนี้ยังเป็นผู้ควบคุมการอภิปราย รวมถึงการลงโทษสมาชิกที่ทำผิดข้อบังคับการประชุม อนึ่ง ประธานสภาสามัญชนแห่งสหราชอาณาจักรนั้นแตกต่างจากประธานสภานิติบัญญัติในประเทศอื่นๆ ตรงที่ห้ามให้บุคคลที่ดำรงตำแหน่งจำกัดพรรคการเมืองอย่างเคร่งครัดโดยจะต้องลาออกจากการเป็นสมาชิกพรรคการเมืองที่เคยสังกัด
ประธานสภาสามัญชนโดยตำแหน่งจะไม่สามารถทำการอภิปรายหรือออกเสียงลงมติได้ (ยกเว้นกรณีการออกเสียงเพื่อตัดสินในกรณีคะแนนเสียงเสมอกัน ซึ่งตามธรรมเนียมปฏิบัติแล้ว ประธานจะออกเสียงตัดสินตามกฎของประธานสภาเดนิสันซึ่งคือการลงมติเพื่อทำให้มีผลเพื่อให้มีการอภิปรายเพิ่มขึ้นในอนาคต หรือออกเสียงเพื่อให้ดำรงไว้ถึงสถานะในปัจจุบันในกรณีที่เป็นการลงมติเพื่อให้มีการเปลี่ยนแปลงใดๆ) นอกจากการเป็นประธานในการประชุมสภาแล้วยังมีบทบาทด้านงานบริหารต่างๆ และพิธีการด้วย นอกจากนี้ตำแหน่งประธานสภาสามัญชนยังคงมีสถานะเป็นสมาชิกรัฐสภา (MP) เป็นสมาชิกในสภาองคมนตรี เป็นผู้แทนแห่งทั้งสภาสามัญชนและสภาขุนนางต่อพระมหากษัตริย์
ประธานสภาสามัญชนมีที่พำนักเฉพาะซึ่งตั้งอยู่ในพระราชวังเวสต์มินสเตอร์
ประตูเจาเต๋อ

| ประตูเจาเต๋อ Gate of Manifest Virtue |
| --- | --- |
昭德门
ภาพประตูใน ค.ศ. 2006
ชื่อเดิม: ประตูมุมตะวันออก
ข้อมูลทั่วไป
ประเภท: ประตู
ที่ตั้ง: พระราชวังต้องห้าม
ประตูเจาเต๋อ (จีนตัวย่อ: 昭德门; จีนตัวเต็ม: 昭德門; อังกฤษ: Gate of Manifest Virtue) เป็นประตูในพระราชวังต้องห้าม ตั้งอยู่ทางทิศตะวันออกถัดจากประตูไท่เหอ ประตูได้รับการตั้งชื่อครั้งแรกว่า ประตูมุมตะวันออก ในสมัยราชวงศ์หมิง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gate of Manifest Virtue
ประธานาธิบดีจีน

ประธานาธิบดีจีน (อังกฤษ: President of China) สามารถหมายถึง
ประธานาธิบดีสาธารณรัฐจีน
ประธานาธิบดีสาธารณรัฐประชาชนจีน
ประธานาธิบดีเกาหลี

ประธานาธิบดีเกาหลี (อังกฤษ: President of Korea) สามารถหมายถึง
ประธานาธิบดีสาธารณรัฐเกาหลี
ประธานาธิบดีสาธารณรัฐประชาธิปไตยประชาชนเกาหลี
ประธานาธิบดีกายอานา

| ประธานาธิบดี แห่งสาธารณรัฐสหกรณ์กายอานา |
| --- | --- |
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน อิรฟาน อะลี ตั้งแต่ 2 สิงหาคม พ.ศ. 2563
จวน: ทำเนียบรัฐบาล
ที่ว่าการ: จอร์จทาวน์
วาระ: 5 ปี ต่ออายุได้ครั้งเดียว
ตราสารจัดตั้ง: รัฐธรรมนูญแห่งกายอานา
ตำแหน่งก่อนหน้า: พระมหากษัตริย์กายอานา
ผู้ประเดิมตำแหน่ง: Arthur Chung
สถาปนา: 17 มีนาคม พ.ศ. 2513
ตำแหน่งที่มาแทน: นายกรัฐมนตรีกายอานา (ในฐานะรองประธานาธิบดีคนที่หนึ่ง)
รอง: รองประธานาธิบดีกายอานา
เว็บไซต์: https://motp.gov.gy/
ประธานาธิบดีกายอานา (อังกฤษ: President of Guyana) หรือเรียกอย่างเป็นทางการว่า ประธานาธิบดีแห่งสาธารณรัฐสหกรณ์กายอานา (อังกฤษ: President of Co-operative Republic of Guyana) เป็นประมุขแห่งรัฐและหัวหน้ารัฐบาลของประเทศกายอานา ผู้บัญชาการทหารสูงสุดของกองทัพสาธารณรัฐ ตามรัฐธรรมนูญแห่งกายอานา ประธานาธิบดียังเป็นนายกรัฐมนตรีของประเทศด้วย สอดคล้องกับบทบาทตามรัฐธรรมนูญในฐานะผู้บัญชาการทหารสูงสุด ประธานาธิบดีไม่ได้แต่งตั้งรัฐมนตรีว่าการกระทรวงกลาโหมแยกต่างหาก ประธานาธิบดีจึงปฏิบัติตามความรับผิดชอบทั้งหมดที่ได้รับมอบหมายให้เป็นรัฐมนตรีว่าการกระทรวงกลาโหมภายใต้พระราชบัญญัติกลาโหม
ประตูตวน

| ประตูตวน Duanmen |
| --- | --- |

th
ข้อมูลทั่วไป
ที่ตั้ง: ปักกิ่ง, ประเทศจีน
พิกัด: 39°54′32.4″N 116°23′27.6″E﻿ / ﻿39.909000°N 116.391000°E﻿ / 39.909000; 116.391000
ประตูตวน หรือ ตวนเหมิน (อังกฤษ: Duanmen) รู้จักกันในชื่อ Gate of Uprightness หรือ Upright Gate เป็นประตูในนครจักรพรรดิของปักกิ่ง และตั้งอยู่ทางใต้ของพระราชวังต้องห้ามขึ้นไปทางเหนือจากทางเข้านครจักรพรรดิ เป็นประตูถัดไปหลังจากประตูเทียนอันหรือ Gate of Heavenly Peace และมีโครงสร้างคล้ายกับประตูเทียนอัน ประตูต่อไปทางเหนือถัดจากประตูตวนคือ ประตู่อู่ ซึ่งเป็นประตูทางใต้และทางเข้าหลักของพระราชวังต้องห้าม
ดูเพิ่ม

กำแพงเมืองของจีน
ประวัติศาสตร์ปักกิ่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Beijing city fortifications
| ด ค กป้อมปราการเมืองปักกิ่ง |
| --- | --- |
ประตูเมืองชั้นใน:  Andingmen  Deshengmen  Fuchengmen  Xizhimen  Chaoyangmen  Dongzhimen  Xuanwumen  Chongwenmen  Zhengyangmen 
ประตูเมืองชั้นนอก:  Yongdingmen  Zuo'anmen  You'anmen  Guangqumen  Guang'anmen  Dongbianmen  Xibianmen 
ประตูเมืองจักรพรรดิ:  Di'anmen  Duanmen  Tiananmen  Zhonghuamen 
ประตูพระราชวังต้องห้าม:  ประตูอู่  ประตูเฉินอู่  ประตูซีหวา  ประตูตงหวา  หอประจำมุม 
หอคอย:  Corner guard towers 
| ด ค กเมืองโบราณปักกิ่ง |
| --- | --- |
เขต:  เขตพระราชฐาน  พระราชวังต้องห้าม 
ป้อมปราการและหอคอย:  Andingmen  Bell and Drum towers  Chaoyangmen  Chongwenmen  Di'anmen  Dongzhimen  ประตูตวน  Deshengmen  Fuchengmen  Guang'anmen  Tiananmen  Xizhimen  Xuanwumen  ประตูหย่งติ้ง  ประตูเจิ้งหยาง  Zhonghuamen 
พระราชวังต้องห้าม:  ประตูอู่  ประตูไท่เหอ  พระที่นั่งหย่างซิน  พระที่นั่งไท่เหอ  หอถี่เหริน  Hall of Central Harmony  หอหงอี้  Hall of Preserving Harmony  ประตูหลงจง  ประตูเฉียนชิง  พระตำหนักเฉียนชิง  พระที่นั่งเจียวไท่  พระตำหนักคุนหนิง  Gate of Divine Might 
สวนหลวง, วัด และสำนักงาน:  Jingshan Park  Beihai Park  Zhongnanhai  Taimiao (Imperial Ancestral Temple)  Zhongshan Park  Confucius Temple  Guozijian  Beijing Ancient Observatory  Beijing Zoo  พระราชวังฤดูร้อนเดิม  พระราชวังฤดูร้อน  Fragrant Hills  Jade Spring Hill  หอสักการะฟ้า  แท่นบูชาปฐพี  แท่นบูชาสุริยะ  แท่นบูชาจันทรา  เซียนหนงถาน (แท่นบูชาเทพแห่งการเกษตร) 
วัดและสวน:  Shichahai  Yonghe Temple  Fayuan Temple  White Cloud Temple  Zhenjue Temple  Miaoying Temple  Wanshou Temple  Temple of Azure Clouds  Badachu  Dongyue Temple  Guanghua Temple  Tanzhe Temple  Wofo Temple  Big Bell Temple  Bailin Temple  Guangji Temple  Fahai Temple  Changchun Temple  Zhihua Temple  Yunju Temple  Tianning Temple 
Mosques and churches:  Xuanwumen Cathedral  Xishiku Cathedral  Xizhimen Cathedral  Wangfujing Cathedral  St. Michael's Church  Niujie Mosque 
| ด ค กกำแพงเมืองของจีน |
| --- | --- |
เมือง:  ป้อมปราการเมืองปักกิ่ง  ป้อมปราการแห่งซีอาน  กำแพงเมืองแห่งหนานจิง 
ดินแดน:  กำแพงเมืองจีน
ประธานเจ้าหน้าที่การตลาด

ประธานเจ้าหน้าที่การตลาด (อังกฤษ: Chief marketing officer; ตัวย่อ: CMO) หรือ ผู้บริหารฝ่ายการตลาด (อังกฤษ: Global marketing officer หรือ marketing director) เป็นตำแหน่งผู้บริหารในหน่วยงานที่รับผิดชอบเรื่องกิจกรรมทางการตลาดขององค์กร ตำแหน่งนี้เป็นตำแหน่งสูงสุดในการบริหารตราสินค้า การสื่อสารการตลาด (เช่น การโฆษณา การส่งเสริมและการประชาสัมพันธ์) การวิจัยทางการตลาด การจัดการขาย การพัฒนาผลิตภัณฑ์ การบริหารช่องทางการจัดจำหน่าย ราคา และงานบริการลูกค้า
ผู้บริหารฝ่ายการตลาดเป็นตำแหน่งที่โดยทั่วไปแล้วจะรายงานให้กับกรรมการผู้จัดการ สำหรับรองประธานกรรมการอาวุโส รองประธานกรรมการ ผู้บริหาร และผู้จัดการตลาดอาวุโส ที่ดูแลยุทธศาสตร์การตลาด อาจรายงานโดยตรงกับผู้บริหารฝ่ายการตลาด
ประตูเจินตู้

| ประตูเจินตู้ Gate of Correct Conduct |
| --- | --- |
贞度门
ภาพประตูใน ค.ศ. 2016
ชื่อเดิม: ประตูมุมตะวันตก
ชื่ออื่น: ประตูแห่งมาตรฐานทางศีลธรรม, เจินตู้เหมิน
ข้อมูลทั่วไป
ประเภท: ประตู
ประตูเจินตู้ (จีนตัวย่อ: 贞度门; จีนตัวเต็ม: 貞度門; แมนจู: ᡨᠣᠪ 
ᡩᠠᠰᠠᠨ ᡳ 
ᡩᡠᡴᠠ tob dasan-i duka; อังกฤษ: Gate of Correct Conduct หรือ Gate of Moral Standards) เป็นประตูทางด้านทิศตะวันตกของประตูไท่เหอ สร้างขึ้นครั้งแรกพร้อมกับประตูไท่เหอและตั้งชื่อว่า ประตูซีเจี่ยว (จีน: 西角门; อังกฤษ: West Corner Gate) ต่อมาในปี ค.ศ. 1526 จักรพรรดิเจียจิ้งเปลี่ยนชื่อประตูนี้เป็น ประตูเซฺวียนจื้อ (จีนตัวย่อ: 宣治门; จีนตัวเต็ม: 宣治門; อังกฤษ: Gate of Proclaiming Governance) ประตูถูกไฟไหม้และทำลายลงในปีที่ 14 ของรัชสมัยกวังซฺวี่และสร้างใหม่ในปีถัดกัน ชื่อปัจจุบันของประตูนี้จักรพรรดิราชวงศ์ชิงพระราชทานให้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gate of Moral Standards
ประธานพรรค

ในทางการเมือง ประธานพรรค (อังกฤษ: Party chair, Party chairperson, Party chairman, Party chairwoman หรือ Party president) เป็นตำแหน่งประธานของพรรคการเมือง ลักษณะและความสำคัญของตำแหน่งนี้จะแตกต่างกันไปในแต่ละประเทศ และในแต่ละพรรคการเมืองด้วย
บทบาทของประธานพรรคมักจะแตกต่างจากหัวหน้าพรรคค่อนข้างมาก หน้าที่ของประธานพรรคโดยทั่วไปจะมีความเกี่ยวข้องกับสมาชิกพรรคโดยรวม และกิจกรรมขององค์กรพรรคเป็นหลัก ประธานพรรคมักมีบทบาทสำคัญในการดำเนินยุทธศาสตร์ ในการสรรหา รักษาสมาชิก การระดมทุน การรณรงค์หาเสียง และการกำกับดูแลภายในพรรค โดยที่พวกเขาอาจทำหน้าที่เป็นสมาชิกพรรค หรือแม้กระทั่งเป็นประธานในคณะกรรมการกำกับดูแล หรือสภา พวกเขามักจะมีอิทธิพลในการคัดเลือกผู้สมัคร และบางครั้งในการพัฒนาและการประกาศใช้นโยบายพรรค เมื่ออธิบายตำแหน่งภายในพรรคเดโมแครตของสหรัฐ พีบีเอสนิวส์อาวร์ อธิบายว่าเป็น "ส่วนหนึ่งเป็นเชียร์ลีดเดอร์ ส่วนหนึ่งเป็นผู้ระดมทุน ส่วนหนึ่งเป็นผู้จัดงานและผู้สรรหา และอีกส่วนหนึ่งเป็นผู้ส่งสารสาธารณะ"
ตลอดหลายปีที่ผ่านมา บทบาทของประธานพรรคมีการเปลี่ยนแปลงเมื่อผู้สมัครตั้งคณะกรรมการระดมทุนเป็นของตนเอง
ดูเพิ่ม

หัวหน้าพรรค
ประชาคมเศรษฐกิจยุโรป

ประชาคมเศรษฐกิจยุโรป (อังกฤษ: European Economic Community, EEC; บ้างเรียกสั้นเพียง ประชาคมยุโรป (European Community)) เป็นองค์การระหว่างประเทศจัดตั้งขึ้นด้วยทรรศนะที่จะทำให้เกิดบูรณาการทางเศรษฐกิจ (รวมทั้งตลาดร่วม) ในบรรดาหกสมาชิกดั้งเดิมหกประเทศ ได้แก่ เบลเยียม ฝรั่งเศส เยอรมนี อิตาลี ลักเซมเบิร์ก และเนเธอร์แลนด์
ประชาคมเศรษฐกิจยุโรปจัดตั้งขึ้นโดยสนธิสัญญาโรม พ.ศ. 2500 ร่วมกับประชาคมถ่านหินและเหล็กกล้ายุโรป (ECSC) และประชาคมพลังงานปรมาณูยุโรป (EURATOM) ประชาคมเศรษฐกิจยุโรปเป็นสถาบันหนึ่งในประชาคมยุโรป (European Communities) ภายใต้สนธิสัญญารวมประชาคม (Merger Treaty, หรือสนธิสัญญาบรัสเซลส์) พ.ศ. 2508
ประชาคมเศรษฐกิจยุโรปถูกจัดรวมเข้ากับสหภาพยุโรปเมื่อจัดตั้งขึ้นใน พ.ศ. 2536 โดยสนธิสัญญามาสตริกต์ ถูกเปลี่ยนชื่ออย่างเป็นทางการเป็น ประชาคมยุโรป เพื่อสะท้อนถึงฐานนโยบายที่กว้างกว่าที่ครอบคลุมโดยสนธิสัญญา ประชาคมฯ ได้ประกอบเป็นเสาหลักแรกของสามเสาหลักสหภาพยุโรปกระทั่งยุบไปใน พ.ศ. 2552 โดยสนธิสัญญาลิสบอน ซึ่งผนวกอดีตเสาหลักสหภาพยุโรปและให้เหตุผลว่า สหภาพยุโรปจะ "เข้าแทนที่และรับช่วงต่อประชาคมยุโรป" ข้อนี้ว่าด้วยองค์การระหว่างประเทศอิสระซึ่งมีอยู่ก่อน พ.ศ. 2536
สมาชิก

| สมาชิก | เข้าร่วม | ภาษา | สกุลเงิน | ประชากร (1990) |
| --- | --- | --- | --- | --- |
|  เบลเยียม | 000000001957-03-25-000025 มีนาคม 1957 | ดัตช์, ฝรั่งเศส และ เยอรมัน | ฟรังก์เบลเยียม | 10,016,000 |
|  ฝรั่งเศส | 000000001957-03-25-000025 มีนาคม 1957 | ฝรั่งเศส | ฟรังก์ฝรั่งเศส | 56,718,000 |
|  เยอรมนี | 000000001957-03-25-000025 มีนาคม 1957 | เยอรมัน | มาร์คเยอรมัน | 63,254,000 |
|  อิตาลี | 000000001957-03-25-000025 มีนาคม 1957 | อิตาลี | ลีร์อิตาลี | 56,762,700 |
|  ลักเซมเบิร์ก | 000000001957-03-25-000025 มีนาคม 1957 | ฝรั่งเศส, เยอรมัน และ ลักเซมเบิร์ก | ฟรังก์ลักเซมเบิร์ก | 384,400 |
|  เนเธอร์แลนด์ | 000000001957-03-25-000025 มีนาคม 1957 | ดัตช์ และ ฟรีเซียน | กิลเดอร์ดัตช์ | 14,892,300 |
|  เดนมาร์ก | 000000001973-01-01-00001 มกราคม 1973 | เดนมาร์ก | โครนเดนมาร์ก | 5,146,500 |
|  ไอร์แลนด์ | 000000001973-01-01-00001 มกราคม 1973 | ไอริช และ อังกฤษ | ปอนด์ไอริช | 3,521,000 |
|  สหราชอาณาจักร | 000000001973-01-01-00001 มกราคม 1973 | อังกฤษ | ปอนด์สเตอร์ลิง | 57,681,000 |
|  กรีซ | 000000001981-01-01-00001 มกราคม 1981 | กรีก | ดรัคม่ากรีก | 10,120,000 |
|  โปรตุเกส | 000000001986-01-01-00001 มกราคม 1986 | โปรตุเกส | เอสคูโดโปรตุเกส | 9,862,500 |
|  สเปน | 000000001986-01-01-00001 มกราคม 1986 | สเปน | เปเซตาสเปน | 38,993,800 |
ประตูเสียเหอ

| ประตูเสียเหอ Gate of Blending Harmony |
| --- | --- |
协和门
มองจากด้านตะวันออกไปยังประตูเสียเหอ
th
ชื่อเดิม: ประตูแห่งการเชื่อฟังด้านซ้าย
ชื่ออื่น: ประตูเสียเหอ, เสียเหอเหมิน
ข้อมูลทั่วไป
ประเภท: ประตู
เมือง: พระราชวังต้องห้าม
พิกัด: 39°54′52″N 116°23′55″E﻿ / ﻿39.914527°N 116.398516°E﻿ / 39.914527; 116.398516
ประตูเสียเหอ (จีน: 协和门; อังกฤษ: Gate of Blending Harmony หรือ Gate of Xiehe) หรือ เสียเหอเหมิน (อังกฤษ: Xiehemen) เป็นประตูที่ตั้งอยู่บนถนนกลางของลานชั้นนอกของพระราชวังต้องห้าม ด้านนอกของประตูไท่เหอ อยู่ทางทิศตะวันออกและตรงข้ามกับประตูซีเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ และตั้งชื่อว่า ประตูแห่งการเชื่อฟังด้านซ้าย อาคารหลังปัจจุบันสร้างขึ้นใหม่ในช่วงต้นของรัชสมัยซุ่นจื้อ และตั้งชื่อตามปัจจุบัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gate of Blending Harmony (Forbidden City)
ประทุษวาจา

ซิมการ์ดในโปแลนด์พร้อมข้อความรณรงค์ต่อต้านประทุษวาจาว่า "คำพูดมีอำนาจ ใช้ให้ฉลาด"
ภาพชายกำลังถือป้ายประท้วงระบุข้อความหยุดการใช้ประทุษวาจาและอาการกลัวอิสลาม
ประทุษวาจา (อังกฤษ: hate speech) คือ ถ้อยคำโจมตีบุคคลหรือกลุ่มบุคคลด้วยเหตุแห่งเชื้อชาติ ศาสนา เพศ หรือรสนิยมทางเพศ เป็นต้น
กฎหมายในบางประเทศระบุว่า ประทุษวาจา หมายถึง ถ้อยคำ ท่วงทีหรือพฤติกรรม ลายลักษณ์อักษร หรือการแสดงออกอย่างใด ๆ ซึ่งต้องห้าม เพราะอาจยั่วยุให้เกิดความรุนแรง การต่อต้าน หรือการเลือกปฏิบัติต่อบุคคลหรือกลุ่มบุคคลที่กฎหมายคุ้มครองไว้ ในบางประเทศ ผู้เสียหายจากประทุษวาจาสามารถร้องขอการเยียวยาตามกฎหมายได้
เว็บไซต์ที่ใช้ประทุษวาจานั้นเรียก "เฮตไซต์" (hate site) ส่วนใหญ่มีลานประชาคมอินเทอร์เน็ต (internet forum) และย่อข่าวซึ่งนำเสนอแนวคิดบางแนวโดยเฉพาะ นอกจากนี้ ยังมีการถกเถียงกันว่า บนโลกอินเทอร์เน็ตควรมีเสรีภาพในการพูดด้วยหรือไม่ การประชุมอภิปรายข้อถกเถียงดังกล่าวได้รับการสนับสนุนจากข้าหลวงใหญ่ผู้ลี้ภัยแห่งสหประชาชาติ (United Nations High Commissioner for Refugees) อย่างต่อเนื่อง
อนุสัญญาว่าด้วยการขจัดการเลือกปฏิบัติทางเชื้อชาติในทุกรูปแบบ (Convention on the Elimination of All Forms of Racial Discrimination) ข้อ 4 ประณามและให้รัฐภาคีตรากฎหมายลงโทษ "ความคิดที่ตั้งอยู่บนพื้นฐานของความเหนือกว่าทางเชื้อชาติ หรือความเกลียดชังอันเกิดจากความแตกต่างทางเชื้อชาติ การช่วยกระตุ้นให้เกิดการเลือกปฏิบัติทางเชื้อชาติ และการกระทำรุนแรงหรือกระตุ้นให้เกิดการกระทำรุนแรงนั้นต่อชนเชื้อชาติหนึ่งเชื้อชาติใด หรือกลุ่มบุคคลที่มีสีผิวอื่นหรือเผ่าพันธุ์กำเนิดอื่น ตลอดจนการให้ความช่วยเหลือหรือสนับสนุนทางการเงินต่อกิจกรรมชาตินิยม" ขณะที่กติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights) ข้อ 20 ว่า "การสนับสนุนให้เกิดความเกลียดชังในชาติ เผ่าพันธุ์ หรือศาสนา ซึ่งยั่วยุให้เกิดการเลือกปฏิบัติ การเป็นปฏิปักษ์ หรือการใช้ความรุนแรง เป็นสิ่งต้องห้ามตามกฎหมาย" อย่างไรก็ดี วันที่ 3 พฤษภาคม พ.ศ. 2554 ไมเคิล โอฟลาเฮอร์ตี (Michael O'Flaherty) พร้อมด้วยคณะกรรมการสิทธิมนุษยชนสหประชาชาติ (United Nations Human Rights Committee) ออกอรรถกถาสามัญ (general comment) ฉบับที่ 34 ว่า ประทุษวาจาไม่เข้าข่ายรุนแรงถึงขนาดต้องห้ามตามข้อ 20 ดังกล่าว
ในประเทศไทย ราชบัณฑิตยสถานบัญญัติคำว่า "ประทุษวาจา" ขึ้นเมื่อต้น พ.ศ. 2557 และเคยมีแนวคิดจะบรรจุบทบัญญัติเกี่ยวกับประทุษวาจาไว้ในรัฐธรรมนูญ พ.ศ. 2560 แต่ถูกตัดออกในชั้นพิจารณาของคณะกรรมาธิการยกร่างรัฐธรรมนูญ
ดูเพิ่ม

แบ่งแยกแล้วปกครอง
การสงครามจิตวิทยา
ประตูเฉียนชิง

| ประตูเฉียนชิง Gate of Heavenly Purity |
| --- | --- |
ประตูเฉียนชิงใน ค.ศ. 2013
th
ข้อมูลทั่วไป
ประเภท: ประตู
ที่ตั้ง: พระราชวังต้องห้าม
เมือง: ปักกิ่ง
ประเทศ: ประเทศจีน
พิกัด:  39°55′09″N 116°23′49″E﻿ / ﻿39.9192°N 116.3969°E﻿ / 39.9192; 116.3969
ประตูเฉียนชิง (จีนตัวย่อ: 乾清门; จีนตัวเต็ม: 乾清門; แมนจู: ᡴᡳᠶᠠᠨ
ᠴᡳᠩ
ᠮᡝᠨ kiyan cing men; อังกฤษ: Gate of Heavenly Purity) เป็นประตูหลักของพระราชฐานชั้นในของ พระราชวังต้องห้ามในปักกิ่ง ประเทศจีน ในอดีตประตูแห่งนี้เป็นทางเข้าของผู้คนไปยังที่เขตพักอาศัยของพระราชวังต้องห้าม มันเชื่อมต่อกับพระตำหนักเฉียนชิงและใกล้กับประตูหลงจง
ประตูนี้มีรูปปั้นสิงโตจีนปิดทองสองตัวตั้งอยู่นอกประตู
ภาพประวัติศาสตร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gate of Heavenly Purity
ประตูชัก

ระบบดุลน้ำหนัก (counterweight) ของประตูชัก
ประตูชักบนตราอาร์มของปราก
ประตูชัก (อังกฤษ: portcullis) คือส่วนประตูของปราสาทที่มีลักษณะเป็นกรงที่ทำด้วยไม้หรือโลหะ หรือทั้งไม้และโลหะรวมกัน ประตูชักมักจะเป็นประตูที่ในการป้องกันทางเข้าปราสาทในสมัยกลาง นับเป็นระบบการป้องกันระบบสุดท้ายก่อนที่จะเข้าถึงตัวปราสาท ประตูแต่ละช่องจะติดตั้งบนร่องดิ่งในกำแพงปราสาท และอาจจะยกขึ้นหรือลงได้อย่างรวดเร็วโดยการใช้โซ่หรือเชือกที่ร้อยกับระบบเครื่องกว้าน
ทางเข้าปราสาทหลักมักจะมีประตูชักสองช่อง ประตูด้านในเป็นประตูที่ปิดก่อน ตามด้วยประตูนอก ซึ่งทำให้เป็นกับดักข้าศึกระหว่างประตูสองช่อง เหนือช่องดักก็อาจจะมีช่องสังหารบนเพดานที่ผู้ป้องกันปราสาทสามารถใช้เพื่อการยิง หย่อน หรือเทสิ่งที่เป็นอันตราย เช่น ทรายร้อนหรือน้ำร้อน ลงมายังข้าศึกผู้ติดกับอยู่ได้ ส่วนด้านข้างบนกำแพงก็จะมีช่องธนูที่นายขมังธนูใช้ยิงข้าศึกได้
มุทราศาสตร์

ประตูชักเป็นเครื่องหมายที่ใช้ในตราอาร์ม เช่น ในตราอาร์มของตระกูลโบฟอร์ต และโดยพระมหากษัตริย์ราชวงศ์ทิวดอร์พระองค์แรกพระเจ้าเฮนรีที่ 7 ผู้สืบเชื้อสายทางพระราชมารดาเลดีมาร์กาเร็ต โบฟอร์ต โดยใช้ประตูชักและดอกกุหลาบบนสัญลักษณ์ นอกจากนั้นก็ยังปรากฏบนตราอาร์มอื่น ๆ เช่น ตราอาร์มของพระราชวังเวสต์มินสเตอร์ และอื่น ๆ
ดูเพิ่ม

ปราสาท
ส่วนประกอบของปราสาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ประตูชัก
ประธานาธิบดีแอฟริกาใต้

| ประธานาธิบดี แห่งสาธารณรัฐแอฟริกาใต้ |
| --- | --- |
ตราแผ่นดิน
ธงประจำตำแหน่ง
ผู้ดำรงตำแหน่งคนปัจจุบัน ไซริล รามาโฟซา ตั้งแต่ 15 กุมภาพันธ์ พ.ศ. 2561
รัฐบาลแอฟริกาใต้
การเรียกขาน: ท่านประธานาธิบดี (ไม่เป็นทางการ) ฯพณฯ (เป็นทางการและทางการทูตระหว่างประเทศ)
จวน: Mahlamba Ndlopfu (พริทอเรีย) Genadendal (เคปทาวน์) Dr. John L. Dube House (เดอร์บัน)
ที่ว่าการ: Union Buildings
ผู้แต่งตั้ง: สมัชชาแห่งชาติแอฟริกาใต้
วาระ: 5 ปีต่ออายุได้ครั้งเดียว
ตำแหน่งก่อนหน้า: ประธานาธิบดีแห่งรัฐแอฟริกาใต้
สถาปนา: 10 พฤษภาคม พ.ศ. 2537
คนแรก: เนลสัน แมนเดลา
รอง: รองประธานาธิบดีแอฟริกาใต้
เงินตอบแทน: 3,900,000 แรนด์แอฟริกาใต้ต่อปี (2562)
เว็บไซต์: www.thepresidency.gov.za
ประธานาธิบดีแอฟริกาใต้ (อังกฤษ: President of South Africa) หรือเรียกอย่างเป็นทางการว่า ประธานาธิบดีแห่งสาธารณรัฐแอฟริกาใต้ เป็นประมุขแห่งรัฐและหัวหน้ารัฐบาลของประเทศแอฟริกาใต้ ใช้อำนาจหน้าที่ผ่านฝ่ายบริหารของรัฐบาลกลางและเป็นผู้บัญชาการทหารสูงสุดของกองกำลังป้องกันประเทศแอฟริกาใต้ ก่อนหน้านี้ระหว่างปี พ.ศ. 2504 ถึง พ.ศ. 2537 ตำแหน่งประมุขแห่งรัฐของแอฟริกาใต้เป็นตำแหน่งประธานาธิบดีแห่งรัฐแอฟริกาใต้
ประธานาธิบดีจะได้รับเลือกโดยสมัชชาแห่งชาติ ก่อนหน้านี้เป็นสภาผู้แทนราษฎรซึ่งเคยเป็นสภาแห่งชาติของแอฟริกาใต้สิ้นสุดหลังจากมีการเลือกตั้งหลายเชื้อชาติครั้งแรกเมื่อวันที่ 27 เมษายน พ.ศ. 2537 ประธานาธิบดีมักจะเป็นผู้นำของพรรคการเมืองที่ใหญ่ที่สุด รัฐธรรมนูญจำกัดเวลาของประธานาธิบดีให้อยู่ในตำแหน่งวาระละ 5 ปี
ประมวลกฎหมายอาญา มาตรา 377ก

มาตรา 377ก (อังกฤษ: Section 377A) เป็นกฎหมายสิงคโปร์ที่เริ่มมีในสมัยอาณานิคมอังกฤษ กำหนดให้การร่วมประเวณีระหว่างผู้ใหญ่เพศชายสองคนด้วยความยินยอมซึ่งกันและกันเป็นความผิดอาญา มาตรานี้เพิ่มเข้าในประมวลกฎหมายอาญาเมื่อ ค.ศ. 1938 และยังคงอยู่ในประมวลกฎหมายอาญา แม้ว่าในเดือนตุลาคม ค.ศ. 2007 จะได้มีการสังคายนากฎหมายอาญาและตัดบทบัญญัติอื่นเกือบทั้งหมดจากมาตรา 377 ก็ตาม
แม้ในทางนิตินัยจะยังคงกฎหมายข้อนี้ไว้ในประมวลกฎหมายอาญา แต่ในทางพฤตินัยกฎหมายนี้ไม่ได้รับการบังคับใช้ และนานหลายทศวรรษแล้วที่ไม่มีการตัดสินความผิดสำหรับการร่วมประเวณีระหว่างชายผู้ใหญ่สองคน เมื่อ 28 กุมภาพันธ์ ค.ศ. 2022 ศาลอุทธรณ์ในศาลสูงสิงคโปร์ยืนยันว่า ไม่อาจนำมาตรา 377ก นี้มาใช้ดำเนินคดีชายเพราะร่วมประเวณีแบบรักร่วมเพศได้ ในปีเดียวกัน ผลสำรวจของ Ipsos พบว่า ประชากรสิงคโปร์ร้อยละ 44 สนับสนุนการคงกฎหมายไว้ ร้อยละ 20 ต่อต้านกฎหมาย และอีกร้อยละ 36 ไม่แน่ใจ
วันที่ 21 สิงหาคม ค.ศ. 2022 ลี เซียนลุง นายกรัฐมนตรีสิงคโปร์ ประกาศในการชุมนุมวันชาติว่า รัฐบาลจะยกเลิกมาตรา 377ก เพื่อยุติการกำหนดความผิดอาญาฐานนี้ทั้งในทางนิตินัยและพฤตินัย
ประธานสภาขุนนาง

| ประธานสภาขุนนาง Lord Speaker |
| --- | --- |

ผู้ดำรงตำแหน่งคนปัจจุบัน ลอร์ดแมคฟอลแห่งอัลคลุยธ์ ตั้งแต่ 1 พฤษภาคม ค.ศ. 2021
สภาขุนนาง
การเรียกขาน:   ท่านประธาน (ใช้อย่างลำลองภายในสภา)  เดอะไรต์ออนะระเบิล (ใช้ในสหราชอาณาจักรและประเทศเครือจักรภพ) 
ผู้เสนอชื่อ: พรรคการเมือง
ผู้แต่งตั้ง: สภาขุนนางเมื่อมีพระบรมราชโองการแต่งตั้งและได้ถวายสัตย์ต่อพระมหากษัตริย์
วาระ: 5 ปี โดยสามารถต่อได้เพียงสมัยเดียว
สถาปนา: 4 กรกฎาคม ค.ศ. 2006
คนแรก: บารอเนส เฮย์แมน
รอง: รองประธานอาวุโส
เว็บไซต์: เว็บไซต์ทางการ
ประธานสภาขุนนาง (อังกฤษ: Lord Speaker) เป็นประธานผู้ควบคุมการประชุม และผู้บริหารสูงสุดในสภาขุนนางอันเป็นส่วนหนึ่งของรัฐสภาสหราชอาณาจักร โดยตำแหน่งนั้นคล้ายคลึงกับประธานสภาสามัญชน โดยประธานสภาขุนนางนั้นได้รับการเลือกตั้งจากสมาชิกในสภาขุนนาง และจะต้องมีความเป็นกลางทางการเมือง
ในอดีตจนถึงปี ค.ศ. 2006 ตำแหน่งประธานในสภาขุนนางนั้นปฏิบัติหน้าที่โดยลอร์ดชานเซลเลอร์ (Lord Chancellor) โดยตั้งแต่การปฏิรูปรัฐธรรมนูญในปีค.ศ. 2005 นั้นได้กำหนดให้ตำแหน่งประธานสภาขุนนางนั้นแยกออกมาจากลอร์ดชานเซลเลอร์และจะต้องสรรหาบุคคลเพื่อดำรงตำแหน่งเป็นประธานสภาขุนนางซึ่งไม่ใช่ผู้ดำรงตำแหน่งลอร์ดชานเซลเลอร์ โดยในขณะนั้นลอร์ดชานเซลเลอร์ยังคงรักษาการในฐานะประธานสภาขุนนางจนกระทั่งร่างรัฐธรรมนูญได้ผ่านการรับรองจากทั้งสองสภา
รายนามประธานสภาขุนนาง

| รูป | ชื่อ (เกิด–ถึงแก่กรรม) | วาระการเลือกตั้ง | วาระการเลือกตั้ง | อดีตพรรคการเมือง | อดีตพรรคการเมือง | อ้างอิง |
| --- | --- | --- | --- | --- | --- | --- |
|  | เฮเลน เฮย์แมน บารอเนสเฮย์แมน (เกิด ค.ศ. 1949) | 4 กรกฎาคม ค.ศ. 2006 | 31 สิงหาคม ค.ศ. 2011 |  | พรรคแรงงาน |  |
|  | เฮเลน เฮย์แมน บารอเนสเฮย์แมน (เกิด ค.ศ. 1949) | ค.ศ. 2006 | ค.ศ. 2006 |  | พรรคแรงงาน |  |
|  | ฟรานเชส ดีซูซา บารอนเนส ดีซูซา (เกิด ค.ศ. 1944) | 1 กันยายน ค.ศ. 2011 | 31 สิงหาคม ค.ศ. 2016 |  | ครอสเบนช์ |  |
|  | ฟรานเชส ดีซูซา บารอนเนส ดีซูซา (เกิด ค.ศ. 1944) | ค.ศ. 2011 | ค.ศ. 2011 |  | ครอสเบนช์ |  |
|  | นอร์แมน ฟาวเลอร์ บารอนฟาวเลอร์ (เกิด ค.ศ. 1938) | 1 กันยายน ค.ศ. 2016 | 30 เมษายน ค.ศ. 2021 |  | พรรคอนุรักษนิยม |  |
|  | นอร์แมน ฟาวเลอร์ บารอนฟาวเลอร์ (เกิด ค.ศ. 1938) | ค.ศ. 2016 | ค.ศ. 2016 |  | พรรคอนุรักษนิยม |  |
|  | จอห์น แมคฟอล บารอนแห่งอัลคลุยธ์ (เกิด ค.ศ. 1944) | 1 พฤษภาคม ค.ศ. 2021 | อยู่ในวาระ |  | พรรคแรงงาน |  |
|  | จอห์น แมคฟอล บารอนแห่งอัลคลุยธ์ (เกิด ค.ศ. 1944) | ค.ศ. 2021 | ค.ศ. 2021 |  | พรรคแรงงาน |  |